Downloaded from YTS.MX
Official YIFY movies site: YTS.MX
CHEJU-DO SYDKOREA
Jeg er haenyeo.
Haenyeo'er dykker i havet og høster havdyr
kun ved at holde vejret.
Havet giver haenyeo'er føde,
og det føles som vores mødres arme.
Men det er mere end det.
Det er et kald at være haenyeo.
Haenyeo'er er havets vogtere,
og vi har vogtet havet i mange hundrede år.
Cheju-do er haenyeo'ernes hjem.
Cheju-do er berømt for tre ting.
Klipper.
Vind.
Og kvinder.
Den anden vej.
En, to, tre, fire, fem, seks, syv, otte.
Ryst hofterne.
Syv og otte!
Ikke spille smukke. Gør som mig!
Hvis er den her? Tag den.
Alle ombord!
Der er en masse gråbynke her. Giv mig noget.
Det er et job, man lægger hele hjertet i.
Det går i arv fra vores mødre og bedstemødre.
Selvom det er koldt, og vi ikke har lyst, dykker vi alligevel.
Det er i vores knogler.
Vi er jo trods alt kvinder.
Tror du, at du kan komme op?
- Jeg bærer den. - Vi gør det sammen.
Læg den derovre.
Men havet har ændret sig, og haenyeo'erne forsvinder.
Jeg føler, at haenyeo-kulturen er ved at smelte.
Spørg ikke
Spørg ikke om min alder
Jeg har intet opnået I min flygtige ungdom
Førhen brugte vi robåde
i stedet for motorbåde for at dykke omkring den ø.
Og vi sang, mens vi roede.
Hvad skal jeg gøre Når min ungdom blegner?
Sådan er livet i den her verden
Godt gået!
Hey, chef! Hvad er klokken nu?
Halv otte!
Så arbejder jeg i fire timer og kommer op.
Jeg håber, at du fanger en masse!
Det skal jeg nok!
I starten kunne jeg ikke svømme.
Jeg kunne ikke engang svømme, men jeg elskede havet.
Jeg prøvede at undgå at lave mine pligter. Min mor hundsede rundt med mig derhjemme.
Men når jeg var i havet, var jeg fri og kunne lege.
Så jeg lærte at være haenyeo som 16-årig.
Min mor pressede mig til at blive gift som helt ung.
Jeg var så lydig, at jeg gjorde, som hun sagde,
og giftede mig og stoppede med at dykke. Jeg var naiv. Alt for naiv.
Min mand kunne godt lide at feste.
Måske gad han ikke arbejde hårdt, fordi han vidste, at han ville dø ung.
Så jeg blev haenyeo igen for at overleve.
Jeg har arbejdet i 52 år.
Nu hvor jeg endelig har et godt liv, begynder min krop at sige stop.
Min tegnebog er tyk, men min hud er tynd. Det er livets ironi.
Se lige!
Obunjagi. Beslægtet med søører!
Kaptajn, vi tager båden klokken otte i morgen.
LANDSBYEN GOSAN-RI
Det er hårdt for en på min alder at losse tingene.
Og det er søpindsvin, jeg hader mest.
- Hvor meget for 100 gram? - 13.000 won for 100 gram.
Det er engrosprisen. Engrosprisen.
Andre kan måske lide det, fordi man tjener gode penge.
Efter fire timer i vandet bruger jeg fire timer på at rense dem.
Er man hurtig, kan man gøre det på tre.
Så jeg er altid en byrde for mine kolleger.
Når jeg fanger en masse, føler jeg mig ikke træt.
Så føler jeg mig slet ikke træt.
Men når jeg kun får indsamlet en smule, bliver jeg udmattet og irriteret.
- Og tjener ingen penge. - Så tjener jeg ingen penge.
Men jeg er stadig glad, når jeg er i havet, uanset hvor meget jeg tjener.
Jeg bliver begejstret. Begejstret.
Før i tiden, da vi var unge, så folk ned på haenyeo'erne.
Hvis ens mand havde indflydelse i landsbyen,
sagde han: "Skal du arbejde som haenyeo og bringe skam over mig?"
Jeg var uuddannet,
så jeg ville ikke afsløre, at jeg er haenyeo.
Da vi tog til vores mænds sammenkomster, var vi de eneste haenyeo'er.
Andre mænds koner var ikke haenyeo'er og så blankpolerede ud,
men vores ansigter var mørke, fordi vi arbejdede i solen.
Vi var for intimiderede til at sige vores mening dengang.
Vores ansigter var så mørke, at makeup ikke engang kunne dække det.
Alle kunne se det.
- Det er rigtigt. - Det var meget pinligt.
Det er længe siden.
Men nu… Nu…
UNESCO anerkender os, så nu kan haenyeo'er knejse med nakken.
Jeg er meget mere stolt af at være haenyeo, end jeg var førhen.
Jeg vil gerne blive ved med at arbejde, fordi det er sjovt.
Men jeg forsøger at skære ned på arbejdsmængden,
så jeg kan bruge resten af mit liv på at være frivillig.
Goddag. Jeg er jeres guide Jang Soon Deok.
Jeg dykker i dette farvand.
Gå langsomt og forsigtigt. Her kan godt være slanger.
Bare følg stille og roligt efter mig.
Det her er nogle af vores dykkersteder.
Der er mere affald end forventet.
Affaldet hober sig op hen over vinteren.
Meget af forureningen kommer fra Kina og Japan.
Og fra fastlandet.
Da jeg var ung, så jeg aldrig affald som flamingo i havet.
Nu ligger der utallige lastbillæs af det.
Bunker af affald, der har rådnet så længe,
at der flyder beskidt væske ud af det.
Det rene hav er blevet forurenet på grund af sådan noget.
Haenyeo'er har udholdt megen modgang
for at beskytte vores hav.
Hvorfor? Fordi haenyeo'er har det bedst, når vi er i havet.
Jeg begyndte, da jeg var 20.
Jeg skulle fange mange konkylier for at forsørge min familie.
Det var hårde tider dengang, og folk var fattige.
Jeg må også have været dygtig til det dengang!
Når mit net var helt fyldt, tømte jeg det bare ved kysten
og tog ud igen.
Jeg er den bedste til at samle søpindsvin.
Det giver en god indkomst, og jeg kan være økonomisk uafhængig,
fordi jeg er ved godt helbred.
LANDSBYEN GWIDEOK-RI
Hej!
Hvor er alle henne? Klokken er seks!
Vi skal være der nu, og de er stadig på vej!
- De bad os være her klokken syv. - Sagde de syv?
- Åh nej! - Det sagde kaptajnen.
Er der risiko for, at I ikke kan arbejde i dag?
Ja, det kan godt ske. Hvis de ældre siger nej, kan vi ikke.
Man kan godt samle konkylier under de her forhold,
men søpindsvinenes pigge kan stikke en i hovedet.
De skændes. De skændes.
Hvem sagde, at vi starter klokken 07.30?
Joo Hwa! Hvorfor kommer du først klokken 06.30?
Kaptajnen sagde, at vi skulle ud klokken 06.00!
I behøver ikke at råbe.
Ikke råbe? Jeg er så sur, at jeg ikke kan lade være!
Haeng Ja, stop så. Jeg begik en fejl. Jeg begik en fejl.
I må meget undskylde.
Okay, kan vi komme i våddragterne nu?
- Kan vi gå derover? - Nej! Hop ind i lastbilen.
Hop ind, alle sammen.
Kom så!
Det er ikke så længe, siden vi begyndte at bruge våddragter.
Det er måske 40 år siden.
Vi måtte ikke engang have svømmefødder på dengang,
fordi vi så kunne fange for meget.
Når vi er væk, begynder den yngre generation måske at bruge dykkerflasker.
Men for nu foretrækker vi at gøre tingene på den gammeldags måde.
Hvis vi kunne arbejde i timevis, ville vi alligevel høste for meget.
Hvis man forsøger at indsamle for meget i et dyk,
tager det vejret fra en. Så dør man. Så dør man.
Og hvis man tager for langt ud på havet, bliver bølgerne meget kraftigere.
Når vi dykker, kan vi blive ført langt ud af strømmen.
Døden er altid lige rundt om hjørnet.
SOON-E KIM HISTORIKER
KOMITEEN FOR HAENYEO-TRADITIONENS BEVARELSE
Det er ekstremt vanskeligt at være haenyeo.
Især fordi det er så farligt. Det er derfor, der er så få nu.
De unge haenyeo'er har spurgt: "Hvorfor må vi ikke bruge iltmasker?"
Men sådan gør haenyeo'er ikke.
For at indsamle skal- og bløddyr
skal de holde vejret under vandet i op mod to minutter.
Trykket begynder at tage til fem meter under havoverfladen,
og det tryk er som et enormt blåt glas, der presser en ned.
Jo dybere man dykker, jo tykkere bliver glasset.
Nå man så skal op,
skal man bruge alle sine kræfter på at bryde igennem det "blå glas".
Haenyeo'er gentager den proces 100-300 gange, når de dykker.
Prøv at slå hovedet 300 gange om dagen.
Dit hoved dunker, og det gør virkelig ondt.
Når de finder døde haenyeo'er til havs,
er deresnet altid fyldt med søører og andre skal- og bløddyr.
Som om døden lokkede dem med heldets agn.
Den dag, de døde, må de havde fundet guldåren!
Jeg er træt.
Jeg er dødtræt.
Det sværeste er ikke at fange søpindsvin.
Det sværeste er at rense dem. Du har folk, der hjælper!
Men hvem hjælper mig? Skal jeg gå ud og få mig en mand?
Hvorfor ringer nogen til mig nu?
Det kunne jo være en mand!
Er det min afdøde mand, der ringer?
- Måske! - Glem det.
- Hvor? Hvor er den? - Jeg sagde: "Glem det."
- Det er sikkert ingenting. - Hvor ved du det fra?
Gå ud og find mig en mand, der kan hjælpe med at rense søpindsvin!
- Sæt et skilt på ryggen! - Hm?
"Jeg leder efter en mand, der vil rense søpindsvin!"
Gad vide, hvordan det bliver i morgen.
Vi finder nok ikke nogen søpindsvin.
Når det regner, løber spildevandet fra markerne,
gødning og pesticider, direkte ud i havet.
Vandet bliver så beskidt, at søgræsset rådner.
Det er et alvorligt problem. Der er intet tilbage at fange.
Vi bliver ældre, og det bliver sværere at tjene penge.
Hvordan skal vi klare os?
Da vi var unge, var der en overflod af liv i havet.
Folk plejede at samarbejde som lokalsamfund.
For at indsamle rødalger, grønne havfingre og hijiki-alger
samarbejdede haenyeo'erne og delte overskuddet mellem sig.
Vi stoppede først,
når vores bryster hævede op, og børnene skulle ammes.
Jeg tror ikke, at den yngre generation har styrken til at leve, som vi gjorde.
Det vil de ikke.
Der er en generationsforskel.
Ja, det er der. En haenyeos liv er hårdt.
I det her liv er der kun én mulighed.
Men nu til dags er der ingen, der vil være haenyeo'er længere.
Min våddragt sad fast på et søm og blev revet op.
Det er uheldigt.
Du skal binde det.
Vis så figuren frem, min pige!
Nu til dags er der færre og færre kvinder,
der tør blive haenyeo.
Haenyeo-livet forsvinder måske.
1960'erne var Cheju-do-haenyeo'ernes storhedstid.
Da var antallet af haenyeo'er helt oppe på 30.000,
mens Cheju-dos befolkning talte 200.000.
Men tallet er faldet støt siden.
Og nu er der kun omkring 4000 haenyeo'er tilbage.
De tilbageværende 4000 er fortrinsvist i tresserne, halvfjerdserne og firserne.
Det er kun bedstemødre, der arbejder i havet nu.
Som om Cheju-dos hav er ældet med dem.
Under Joseon-dynastiet var det hårdt at være haenyeo,
så det var fortrinsvist mænd.
Da de fandt ud af, hvor hårdt det var, stoppede de med det.
Og så måtte kvinderne tage over,
for der var jo nogen, der skulle generere en indkomst.
Mænd kan ikke klare det her arbejde.
KINA NORDKOREA
SYDKOREA JAPAN
CHEJU-DO
Hvis en pige eller ung kvinde vil være haenyeo,
skal hun begynde at træne som syvårig og træne ti år i havet.
De lærer at svømme, dykke,
trække vejret, bryde overfladen og…
De lærer at høste skal- og bløddyr,
og hvor man kan finde dem.
Når de så er 15-17 år gamle, bliver de haenyeo'er.
CHEJU-DO HANSUPUL HAENYEO-SKOLE
Jer, der skal høste tang, stil jeg op på række!
Gruppe 1! Gruppe 1!
Vi var bekymrede over det faldende antal haenyeo'er,
så vi grundlagde den her skole i Gwideok-ri for 15 år siden.
Siden da er haenyeo-kulturen blevet anerkendt af UNESCO…
JOO HYUN KIM ANSAT PÅ HANSUPUL HAENYEO-SKOLEN
…og nu er der stor interesse.
Lad os finde tang!
For at bibeholde kulturen
forsøger vi at oplære den næste generation.
Alle lærerne på Hansupul Haenyeo-skolen er fra Gwideok-ri.
Men haenyeo Kang Joo Hwa…
Hun er den bedste dykker af alle underviserne.
Hun er en sang-goon-haenyeo.
Det er de haenyeo'er, der kan dykke dybere end ti meter.
Jeg er også ret stærk.
Men jeg kan ikke holde trit med hende, hvis vi dykker sammen.
Årh, det er koldt.
En, to, tre!
Jeg slugte noget vand.
Man er nødt til at sluge noget af vandet.
Du skal drikke vandet for at blive haenyeo.
Eleverne fortæller mig:
"Man skal allerede vide, hvor der er konkylier og søpindsvin."
Men det passer slet ikke. Det kræver ambitioner.
Man skal ville fange mere end de andre.
Man skal gentage processen igen og igen, indtil man har styr på den.
Jeg kan ikke dykke, medmindre vores lærer skubber mig.
Jeg tror ikke, at der er noget dernede.
Hey!
Kom her.
- Jeg tror, at jeg dør. - Du dør ikke.
En, to, tre!
I dag adskiltes de gode dykkere fra de mindre gode som mig.
Jeg drikker mest bare havvand.
Se. Der står "Kommende haenyeo". Jeg er en kommende haenyeo.
Vores lærer er så dygtig. De andre lærere er lidt skræmmende.
De siger: "Hvordan skal du blive haenyeo?" Men hun er sjov og en god lærer.
Eleverne skal opleve, hvor hårdt livet som haenyeo er.
Indtil videre har vi uddannet 840 personer.
Men kun omkring fem procent fortsætter som haenyeo'er.
Godt, lad os tage hjem!
Det er svært at undgå, at haenyeo'erne forsvinder.
GEOJE-DO 253 KM FRA CHEJU-DO
- Wow. Det er så svært. - Ja.
Hvordan gør de det der?
- Hvad skal vi gøre? Vi er færdige. - Færdige.
Gør sådan her.
Jeg er ikke ekspert, men stræk armen hele vejen op.
Åh, skal jeg strække armen?
Lad os prøve en gang mere.
Så bliver det perfekt.
- Juhuu! - Perfekt.
- Perfekt! - Løgner.
- Nu kunne jeg godt. - Også jeg.
Wow, vores kaptajn er så sej.
Som barn troede jeg, at der kun var haenyeo'er på Cheju-do.
Men efter jeg flyttede til Geoje-do,
indså jeg, at hvis der er et hav, vil der altid være haenyeo'er.
Men Jeongmin og jeg var de eneste unge haenyeo'er herude.
I håb om at finde andre som os
har vi lavet en YouTube-kanal.
MØD DE MODERNE HAENYEO'ER
Hej.
- Jeongmin. - Sohee.
Klar, kør.
Hej, alle sammen!
- Vi er de moderne haenyeo'er. Jeongmin. - Og Sohee!
Godt at møde jer.
Det bliver varmt for os i dag, for vi skal høste søpunge!
Hop i!
Det føles så dejligt.
Se!
Har du allerede fanget den?
Så snart jeg kom i vandet!
Juhuu!
Jeg arbejdede på et kontor, fra jeg var 20 til 25.
I en beklumret bygning. Jeg var træt og udbrændt.
Men siden jeg er blevet haenyeo,
bliver jeg beroliget og afslappet af arbejdet i naturen.
Da jeg blev haenyeo, var jeg den yngste nogensinde.
Og nu vil jeg sætte rekord og også være den ældste.
Jeg vidste faktisk ikke så meget om haenyeo'er.
Men for syv år siden lukkede min mands firma.
Dengang kunne jeg ikke engang svømme.
Men i stedet for at blive bange
tænkte jeg, at hvis jeg kunne tjene penge på det her, ville jeg prøve.
Det var selvfølgelig svært i starten.
Men det er svært for en udearbejdende mor at finde så fleksibelt et arbejde i Korea.
Så jeg holdt ud.
Jeg er udmattet.
Det er fysisk hårdt og farligt at være haenyeo.
Men at opfostre børn…
Det stopper bare aldrig! Alle mødre i verden ved, hvad jeg mener.
Jeg vil hellere arbejde i havet i syv timer.
JEONGMINS HJEM
- Når jeg bliver voksen. - Bliver voksen?
Voksen.
Du kan bruge en vokal her.
- Når jeg bliver voksen. - Bliver voksen.
- Hvem har lånt den her bog? - Mig.
- Naru, Naru, Naru. - Lae Won, det var Lae Won.
- Hm? - Hvad?
Lae Wons.
- Hvad er det? - Den handler om bryster og kropsbehåring.
Det er en bog om puberteten.
Ja, jeg bemærkede, at børnene er interesserede i den slags.
Åh.
Do Hun, du får kropsbehåring næste år!
Lad os stoppe med at tale om hår og gøre klar til at spise!
Ryd bordet, tak.
- Min, min, min. - Wow, du gav ham meget.
Tag det med over til bordet.
- Smager det ikke godt? - Jo.
Jeg er taknemmelig. Nam, nam.
Siden jeg er kommet på YouTube og i fjernsynet,
er mine børn, Do Hun, Lae Won og Naru, vilde med, at jeg er haenyeo.
De siger: "Mor er bare den sejeste."
MIN MOR ER HAENYEO
Faktisk siger Naru hele tiden, at hun også vil være haenyeo.
Det glæder mig at høre, men det er også noget, jeg ikke ønsker.
Det er hårdt at være haenyeo.
Jeg bliver ved med at skifte mening…
"Nej, det skal du ikke, Naru. Mor gør det for dig."
HAENYEO'ERNES FANGST
SØØRER, SØPØLSER TIL SALG SOM SET PÅ TV
Så vidt jeg ved, er de to…
HAENG PYO LEE FISKERICHEF PÅ GEOJE-DO
…de mest berømte haenyeo'er på Geoje-do, Cheju-do, alle vegne.
De har endda fået lov til at møde præsidenten!
De er marketingteamet på Geoje-do.
Men det er ikke godt for min virksomhed, at de bliver inviteret til så meget.
Nogle gange føles det, som om de er cheferne og ikke mig.
- Har I taget jeres masker? - Ja!
Man kan se, at de laver YouTube-videoer, mens de arbejder.
Det lader jeg dem gøre. De gør, hvad de vil.
Ind til siden! Strømmen er stærk her.
Nej, vi dykker her først, og så flytter vi os!
Sammenlignet med et hold på fem haenyeo'er hiver de to flere penge hjem.
Jeg fangede en mere!
De er vores arvtagere!
Min indkomst er faktisk
blevet større og større år for år.
For tre år siden
kunne jeg høste 100 kg søpunge på en time.
Men sådan er det ikke længere.
Havet ændrer sig på grund af global opvarmning.
Som haenyeo'er kan vi se det ske for øjnene af os.
Man har fundet en art havhvepse her, der plejede at leve i tropiske vande.
Det forsøger vi at filme,
så vi kan advare folk om ændringerne i havet.
Folk skal blive bekymrede.
Og der er slet ikke noget liv på lavt vand længere.
Sohee og jeg må dykke dybere.
Hvis det fortsætter, kan vi så kun ved at holde vejret…
Haenyeo'er høster jo skal- og bløddyr ved at holde vejret.
Kan vi så fortsætte med at arbejde sådan i fremtiden?
CHEJU-DO
Jeg kan ikke arbejde som haenyeo i et år, fordi jeg var ude for en ulykke.
Jeg var bare uheldig.
Jeg hentede nogle søpindsvin.
De der store net? Jeg skulle læsse to af dem.
Da jeg ville tage fat i det, gled jeg lige ved vandet.
De har sat otte stifter i her, og jeg var indlagt i 14 dage.
De sagde, at hvis min fod var fingre, havde jeg brækket otte ud af ti.
Jeg har aldrig fået foretaget så stor en operation.
Det er uheldigt.
Det er første gang, jeg ikke kan dykke.
Det var ubeskriveligt vanskeligt her i sommer.
Da jeg ikke kunne bevæge mig,
hjalp mine venner mig med at plante purløg og broccoli.
Alle i landsbyen var bekymrede for mig.
Haenyeo'er er ikke dækket af forsikringen.
De siger, at erhvervet er for farligt.
Selv fiskerisammenslutningerne erstatter kun, hvis haenyeo'en dør.
Vi får intet, hvis vi kommer til skade.
Hvad nytter penge, hvis jeg er død?
Det var meget skuffende. Ikke?
Hvad nytter det så at være anerkendt af UNESCO,
når vi ikke kan få hjælp, når vi har brug for det?
Andre haenyeo'er er misundelige på min situation,
fordi min afdøde mand arbejdede som embedsmand i over 30 år.
Så jeg lever primært af hans pension,
der tikker ind hver måned.
Livet skal jo gå videre for de levende.
Det her er ET Point, der bringer dig nyt om økonomi.
Den japanske regering har meddelt, at radioaktivt spildevand,
der har været opbevaret på atomkraftværket i Fukushima,
bliver ledt ud i havet.
Det har foruroliget Cheju-do, der grænser op til Japan.
Det internationale atomenergiagentur,
der har blåstemplet det forurenede vand fra Japans atomkraftværk i Fukushima,
forklarede, at Japans plan om at udlede det forurenede vand
lever op til internationale sikkerhedsforskrifter.
Den metode, Japan har valgt…
RAFAEL MARIANO GROSSIS STEMME GENERALDIREKTØR I IAEA
…er teknisk gennemførlig og overholder internationale retningslinjer.
Selvom den store vandmængde gør det til en unik og kompleks sag.
Det er områder, hvor haenyeo'er dykker.
Men det føles, som om det hele vil være væk om hundrede år.
Og nu planlægger Japan at lede atomspildevand ud i havet.
Det er noget, der bekymrer os meget.
Hvis de udleder radioaktivt spildevand, vil skaderne ikke vise sig med det samme.
De bør finde en løsning, der er sikker for alle.
Men Japan går videre med deres planer uden at rådføre sig med andre lande.
Vi har været afhængige af havet hele vores liv,
så det er meget bekymrende.
MØDE PÅ RÅDHUSET OM VANDET FRA FUKUSHIMA
Nej, der er kun en… Mr. Ban.
MARI CHANG KAMPAGNELEDER I GREENPEACE
Og dit. Det er japansk.
Der har været to større atomulykker i menneskets historie.
Der var Tjernobyl.
Og så var der Fukushima.
Siden atomnedsmeltningen i Fukushima i 2011
har vi været bekymrede for,
hvordan man ville håndtere det forurenede spildevand.
Den japanske regering hævder,
at det forurenede vand kan behandles og udledes,
og at atomkraftværket hurtigt kan tages ud af drift.
Det firma, der står for driften af værket, har som mål
at fortynde koncentrationen af de radioaktive stoffer
ved at blande det med en enorm mængde havvand.
Men problemet er, at bare fordi koncentrationen bliver fortyndet,
betyder det ikke, at radioaktiviteten er væk.
På det grundlag kan man spørge,
om det er sikkert, når man udleder forurenet vand fra Fukushima.
Det er helt uden fortilfælde. Vi ville mødes med haenyeo'erne,
fordi de er sårbare over for påvirkningen fra det forurenede vand.
De fortjener at vide alt, hvad man ved, om den her akutte situation.
Goddag, haenyeo-kvinder. Har alle det godt?
Ja!
Jeg kommer fra en organisation i Seoul, der arbejder for miljøet.
Vi har inviteret to eksperter til at tale om det forurenede vand fra Fukushima.
Vi har folk fra Cheju, der også arbejder på sagen.
Så stil endelig masser af spørgsmål i dag om alt, hvad I gerne vil vide.
Okay.
Hej, alle sammen.
Jeg kommer fra atominformationscenteret i Japan.
BAN HIDEYUKI JAPANSK ANTI-ATOMKRAFT-AKTIVIST
Vandet bliver opsamlet og opbevaret, fordi det er så farligt.
Men den japanske regering har sagt,
at de vil begynde at lede det forurenede vand ud i havet.
Men ifølge den japanske regerings plan
vil det tage over 30 år at udlede det hele.
Når det forurenede vand når frem til Korea,
vil det fortsætte med at komme hver dag.
Det er ikke noget, der ved kontakt…
SHAUN BURNIE ATOMKRAFTSPECIALIST HOS GREENPEACE
…fører til en øjeblikkelig effekt.
Og vi er bekymrede for, at påvirkningen fra den her udledning
kan mærkes over mange hundreder eller endda tusinder af år.
På grund af de forskellige radioaktive stoffer, der udledes.
Allerede nu er der intet søgræs tilbage.
Koralblegningen er allerede i gang.
Hvorfor overvejer Japan kun at lede vandet ud i havet?
De har mange ressourcer.
Kan de ikke lave en tank, der er stor nok, og lade det blive der?
Jeg vidste, at havet bliver mere forurenet.
Men nu, når jeg hører, at Japan vil udlede atomspildevand,
føler jeg, at jeg bliver holdt for nar.
Når bølgerne er store, sluger vi jo havvand.
I skal tage tilbage til Japan og fortælle alle det.
Jeg kan fortælle det til dem, der ikke ved det.
Ban Hideyuki har arbejdet med det her i over 30 år.
Især da den japanske regering
besluttede at forsøge at udlede det forurenede vand på denne måde.
Det er ikke nemt at udtrykke uenighed i det land.
Situationen lige nu gør…
JEONG DO KIM MILJØAKTIVIST PÅ CHEJU-DO
…at vi er nødt til at afholde en masse demonstrationer.
Det er afgørende, at vi bliver ved med at få budskabet ud.
"I skal gøre det rette."
Så kom endelig, selvom I går glip af en dags arbejde eller to.
Sidder I miljøorganisationer bare og venter på, at vi kæmper?
Sådan bliver det ikke. Vi kom her i dag uden at vide noget.
Der er en japaner, der taler japansk, og en, der taler engelsk.
Uanset hvor meget de siger,
kan vi ikke fordøje det hele nu, og vi kan ikke give jer svar nu.
Det er nonsens!
Det virker, som om de to mænd, der knokler hårdest i dag,
hr. Ban Hideyuki og direktør Kim Jeong Do, bliver udsat for mest kritik.
De to, der knokler hårdest. De to, der har knoklet hårdest for det.
Vi kan ikke blive ved med at skændes. Vi må stå sammen.
Hvis vi er så uenige herinde, hvordan skal vi så kunne demonstrere?
Vi må stoppe det her. Helt sikkert.
Vi skal alle gå sammen om det.
Vi kan ikke lade eliten afholde os fra at gøre det.
Vi må ud at demonstrere samme dag i Cheju.
Selv hvis vi skal op mod Cheju eller Hallasan, skal vi demonstrere.
Alle lederne i fiskerisammenslutningerne er mænd,
og de siger, at de er imod det her.
- Men de gør ikke noget. - Præcis.
Jeg mener, at den gejst, haenyeo'erne har, er vores store styrke.
Vi må minde os selv om Cheju-haenyeo'ernes modige ånd.
Vi skal vise dem, at vi kæmper til det sidste.
Når vi skal demonstrere, samler vi alle haenyeo'erne.
Præcis. Præcis.
Vi samarbejder fremover,
og sammen med Japan skal der gøres noget.
Jeg vil arbejde endnu hårdere i Seoul.
Vær med i kampen, og lad os blive ved med at kæmpe sammen.
Vi må gøre modstand.
- Det er nødvendigt. - Lige præcis.
Tak.
Det er ikke en enkel sag.
Det er en stor opgave. Det er lettere sagt end gjort.
Tak.
GEOJE-DO
En blå krabbe!
Hvordan fangede du den?
Åh!
Åh, jeg fik den.
Den er sød.
Lad mig se. Do Hun, skal vi lægge den i en bøtte?
- Den er virkelig stor. - Wow!
Kan du huske, hvad jeg sagde?
Af alle havdyrene
er krabber dem, der er mest følsomme over for smerte.
Jeg finder aldrig en, der er så sød som den her.
Jeg slipper den fri igen.
Do Hun fandt den.
Hav det sjovt!
Mor sidder her og spiser.
Wow.
Far, vent på mig!
Kom så.
Når jeg tænker på mine børns fremtid, bliver jeg trist.
Som mor vil jeg gerne beskytte mine børn.
Argh! Der er en vandmand!
Jeg er bange!
Der flyder så mange vandmænd rundt her.
CHEJU-DO PROVINSKONTOR
PRESSEKONFERENCE OM VANDET FRA FUKUSHIMA
- Jeg er glad for, at I ville deltage. - Det er godt, at I kom.
Tak. Tak.
Du er ikke haenyeo, vel?
- Jeg er haenyeo! I syv år. - Syv år?
Åh, wow!
- Du har været i fjernsynet! - Ja, det er rigtigt!
- Er der meget at fange? - Der er mindre hver dag.
- Hvor er du fra? - Geoje-do. Geoje-do.
Jeg elsker det og vil gerne blive ved med det i lang tid ligesom jer.
VI PROTESTERER IMOD UDLEDNINGEN
AF FUKUSHIMAS RADIOAKTIVE VAND,
DER VIL VÆRE ØDELÆGGENDE FOR HAVMILJØET
OG BORGERNES RET TIL AT OVERLEVE!
Hej, jeg hedder Choi Kyung Sook. Jeg er civil atomaktivist.
Den japanske regering hævder, at de vil fjerne radioaktiviteten
gennem en kemisk rensningsproces, der kaldes for ALPS.
Men ALPS kan ikke frafiltrere radioaktive stoffer som kulstof-14 eller tritium,
som har meget lange halveringstider.
Hvis det forurenede vand fra Fukushima bliver udledt,
vil det nå Cheju-do omkring syv måneder senere.
Hvem kan garantere, at det er sikkert for haenyeo'erne at arbejde i havet?
Den japanske regering skal trække beslutningen
om at udlede radioaktivt vand fra Fukushima tilbage!
Træk den tilbage! Træk den tilbage!
Er der mange haenyeo'er i firserne på Cheju-do?
Der er mange haenyeo'er på Cheju-do, der er over 80.
- Er der? - Hun er 79!
Hvor gammel er du?
- Jeg er 30. - Tredive. Er du gift?
- Ikke endnu. - Ikke endnu? Åh.
Jeongmin har tre børn.
- Gift dig på Cheju-do. - På Cheju-do?
Kan jeg stadig være haenyeo, hvis jeg bliver gift der?
Ja.
Hun har en søn. Hun har en søn.
Hun har en søn.
- Hendes søn passer godt til dig. - Så bliver du min svigermor!
Det er perfekt.
LANDSBYEN BUKCHON-RI CEREMONIHAL
Bør vi vise respekt og bukke os?
Det er nok ikke begyndt endnu.
Lad os gøre det, når vi er der.
- Okay. Læg pengene. - Efter vi er gået op.
Er det den rigtige stilling, når man laver riskager?
Jeg er gammel, og mine ben gør ondt, så jeg gør sådan.
Selvom du er blevet ældre, har du ingen rynker.
Jeg er allerede bedstemor.
Dit ansigt er ret rundt. Hvorfor er dine riskager så så lange?
Du laver dem grimmere og grimmere.
Skal vi gøre sådan her?
Hvert år udfører haenyeo'erne et shamanistisk ritual kaldet goot
og beder til guderne, ånderne og forfædrene.
Ifølge folkloren på Cheju-do er der 18.000 guder,
der lever i himlen, jorden, bjergene, havet og endda i hjemmene.
Haenyeo'er risikerer deres liv hver dag, når de dykker i havet.
Jeg er mellemleddet mellem guderne og haenyeo'erne.
Jeg gør mit bedste for at bede til havguden på vegne af haenyeo'erne.
SOON SHIL SEO SHAMAN PÅ CHEJU-DO
Jeg fortæller ham om de ting, haenyeo'erne står overfor.
Jeg forklarer, hvad de har brug for, og spørger, hvad de bør gøre.
Jeg beder for havets sundhed.
I år forsøger haenyeo'erne at stoppe
Japans plan om at udlede forurenet vand.
Ved at udføre goot hidkalder de de 18.000 guder,
så de kan hjælpe havet sammen. Vi tilbyder guderne gaver og penge.
Og så inviterer vi ånderne til at ankomme i glæde.
Disse ritualer indeholder både glæde og sorg.
Det er et billede på livet selv.
Der må ikke ske skade på vores hav, dragekonge!
Hvad skal vi gøre?
Før medlemmerne frem.
Vores guder ved alt.
Siden jeg blev haenyeo, har jeg aldrig holdt en fridag.
Fordi jeg er haenyeo, var jeg ude i havet hver dag.
Selv når jeg var syg. Jeg glemte smerten.
De der haenyeo'er?
De overvejer aldrig at lade sig pensionere.
Det bliver svært for dem, når de ikke kan arbejde i havet.
Jeg har indset, at det er, fordi de elsker havet så højt.
Jeg vil også fortsætte med at arbejde i havet.
Jeg lader dem ikke dumpe spildevand fra Fukushima i havet.
I dag skal vi demonstrere mod udledningen af spildevandet fra Fukushima.
Der kommer også andre haenyeo'er.
Men min fod er stadig øm, så jeg ved ikke, om det vil gå så godt.
CHEJU-DO RÅDHUS
Vi er havets krigere!
Japan skal trække deres beslutning om at lede forurenet vand ud i havet tilbage!
Træk den tilbage! Træk den tilbage!
HAVET ER IKKE EN SKRALDESPAND
Vi skal stoppe Japans udledning af forurenet vand!
Lad os stoppe det! Lad os stoppe det!
Jeg er 90 år gammel, men vi er kommet i dag,
fordi vi er nødt til det, selvom vi så ikke kan arbejde.
Vi har arbejdet og levet i havet, siden vi var 18 år gamle!
Vi må stoppe det her. Vi må stoppe det her!
De er kommet hele vejen fra Geoje-do.
Det bliver ikke sidste demonstration. Vi er nødt til at sige fra og stå sammen!
Cheju-do er kendt for sin uberørte natur.
Men snart vil den være omgivet
af radioaktivt vand.
Hvordan kan vi bare se på?
Folkens! Jeg er kommet op på scenen,
fordi jeg er haenyeo, og jeg arbejder i havet.
Jeg arbejdede endda her i formiddag.
Det er svært at undgå at sluge vand, når man arbejder.
Men hvis Japan hælder forurenet vand ud i havet,
er vi så de eneste, der er dødsdømte?
Vi har børn. Vi har efterkommere.
Vi er nødt til at give et rent hav videre til vores efterkommere!
Vi vil give rent vand videre!
Vi kan ikke stole på regeringen,
men hvis de oplevede det, vi oplever, hvorfor vil de så forgifte vores hav?
Er I enige?
Vi ved ikke, hvornår det sker, men de skal nok stoppe, hvis vi siger fra.
Vores haenyeo'er er i fare!
VI VIL IKKE VÆRE DE SIDSTE HAENYEO'ER
Japan skal trække planen tilbage!
Vi fordømmer det! Vi fordømmer det! Vi fordømmer det!
Havet skal være rent, hvis vi og vores Jord skal have det godt.
Hvis jeg møder en,
der mener, at det er okay at udlede forurenet vand i havet, vil jeg spørge:
"Har du da ingen fremtid?"
Jorden går jo ikke under med vores generation.
Der vil være generationer efter os.
Det her er mord. Det er ondskab.
Vi må stoppe det, koste hvad det vil!
Vi vil leve og arbejde i havet, indtil vi dør.
Vi vil kæmpe til det sidste.
24. AUGUST 2023
Det er en stor dag her i Japan.
Beslutningen har været kontroversiel, og i dag sker det.
Netop nu
bliver behandlet radioaktivt spildevand ledt ud i havet.
Spildevandet bliver pumpet ned i en tunnel under havet.
Den er omkring en kilometer lang. Derfra bliver vandet udledt i havet.
Det er en meget lang proces, der vil tage mange årtier.
Man mener, at det vil tage mindst 30 år.
Jeg var knust.
Der er ingen, der vil spise fisk, skal- og bløddyr længere.
Det ser virkelig skidt ud.
Vi vil ikke kunne leve af at være haenyeo'er længere.
Jeg hørte om udledningen fra Fukushima
og tænkte: "Nu får vi problemer." Vi kan miste vores hjem og levebrød.
Selvom vi elsker havet og gør alt for at passe på det,
har vi levet hele vores liv. Hvad med vores børn?
Det vil påvirke dem voldsomt.
Jeg beder verden om at stoppe det her. Vi må stoppe det.
GENEVE SCHWEIZ
FN
Det her er det berømte lokale 20,
hvor menneskerettighedsrådet mødes.
De mødes tre gange om året.
Vi har arbejdet på problemet i Fukushima i mange år nu,
og da Japan besluttede at udlede det radioaktive vand,
mente vi, at det var vigtigt, at der var en
fra haenyeo-lokalsamfundet,
der kom hertil og delte sin oplevelse direkte med FN's menneskerettighedsråd.
På den måde kan vi sætte fokus på den skade på tværs af landegrænser,
som sådan en udledning kan forårsage.
Jeg blev kontaktet af FN i Schweiz.
Jeg er kommet for at tale om forureningen på vegne af Cheju-dos haenyeo'er.
Jeg fløj 13 timer i et fly for at komme hertil.
Når det handler om at tale offentligt om sådan en vigtig sag,
er jeg ikke bange.
Én persons offer kan have stor indflydelse.
Så jeg tog mod til mig.
Fø… Fø… Før det er for sent.
HYEWON NAM ENGELSK TOLK
Skal vi prøve med den sidste sætning igen? Please.
- Og så pause… - Please. Please.
Nemlig.
Please er ligesom at sige "hjælp". Det er som at sige "vær sød at hjælpe".
Mere tryk på det her. "Må…"
"Før det er…" Du klarede den del rigtig fint.
"Før det er for…"
- …sent. - …sent.
Så stopper du der.
Det ville være godt, hvis du lærte det udenad.
Så når du siger water, siger du det hele på en gang.
Ikke we eller way.
Jeg er tørstig. Må jeg få lidt vand?
Skal jeg finde lidt vand? Jeg finder vand til dig.
Det er meget svært at udtale engelsk
med koreanske bogstaver.
Hvis jeg var yngre, var min tunge nok mere medgørlig.
Alt bliver sværere, når man kommer op i årene.
Jeg ville ikke gøre det igen. Seriøst.
Hej.
Godmorgen. Hvordan går det?
- Hej. Godmorgen. - Hej.
- Godmorgen. - Godmorgen.
Hvordan gik flyveturen? Velkommen til Geneve.
Det var en lang tur. Det var meget hårdt.
Det var en meget lang tur. Hård.
Jeg læste din tale, og den er perfekt.
Har du spørgsmål, eller er der ting, du gerne vil vide
om menneskerettighedsrådet?
Jeg tænkte faktisk på en ting.
Lige i det øjeblik, der ikke engang er et minut,
vil det for en ydmyg kvindelig dykker fra Cheju-do
betyde meget, hvis folk fra hele verden
hører, hvad jeg har at sige. Det er det eneste, jeg ønsker.
Jeg er haenyeo.
Er du der?
Ja.
Har du sovet godt?
- Det er tid til at gøre os klar. - Hm.
Okay, okay.
- Husk papirerne. - Okay.
Kig en sidste gang, inden du går.
Mit ansigt er, som det er, om jeg kigger i spejlet eller ej.
- Kom så. - Okay.
Lad os gå.
Det er den her.
Jeg sætter mig ved siden af dig.
Godmorgen.
Det er i dag, vi skal til FN.
Er du nervøs?
Nej, slet ikke. Der er intet at være nervøs for.
De er bare mennesker ligesom os.
- FN! - Så er vi her.
Jeg har kun kort tid til at tale.
Hvis repræsentanterne fra hele verden
bare hører en tiendedel af det, jeg siger, så er det alt, hvad jeg kunne ønske.
Godmorgen.
- Her. Du skal derind. - Godmorgen.
Godmorgen.
Godt at se dig.
- Held og lykke. - Lad os gå indenfor.
Øh, vi skal igennem her. Vis dine papirer.
Her i FN er miljøet meget formelt, teknisk og naturligvis diplomatisk.
Men der er også en masse politisering.
At en indfødt kvinde kommer her er slet ikke politiseret.
Det er bare et menneske, der lider under konsekvenserne
af den her dårligt udtænkte politik.
Hun fortæller os sandheden. Vi kan tale om det, der står på papiret,
men de er derude, og det er dem, der ved,
hvordan regeringernes politik påvirker dem.
Hun skal have det her på sig.
Det er ikke nemt for folk fra lokalsamfundene
at deltage her, fordi de ikke har erfaring med den her type arbejde.
Men vi er glade, når de takker ja. Vi gør vores bedste for at hjælpe dem.
Men til syvende og sidste står de alene.
Jeg er haenyeo, en kvinde, der arbejder i havet ud for Cheju-do.
Som kvindelig dykker
tjener jeg penge på havet for at brødføde min familie.
Jeg kommer fra trange kår og har tjent til dagen og vejen ved at dykke.
Jeg har levet hele mit liv
i det rene havvand ved Cheju-do.
Men Japan vil lede forurenet vand ud i havet.
I skal stoppe udledningen af vandet, før det er for sent.
Tak.
Jeg kan ikke huske det sidste.
Jeg havde ikke flere kræfter. Jeg var fyldt op.
Jeg havde ingen styrke, og mine ben rystede.
Du klarede det flot!
Uanset om det gik godt eller skidt,
skal jeg aldrig prøve det igen. Jeg er så udmattet.
Det er sidste gang. Første og sidste.
Du klarede det flot. Er du lettet?
Jeg føler mig forfrisket. Jeg vil købe en T-shirt, inden jeg går.
CHEJU-DO
Tak for det her måltid.
LANDSBYEN GOSAN-RI
Hvor er hun? Hvor er hun?
Hvor er hende, der beskyttede vores land?
- Hvordan var din tur til Schweiz? - Jeg skal vise jer nogle smukke billeder.
Jeg skifter tøj.
Jeg er så stolt af Soon Deok, fordi hun rejste til Schweiz.
Jeg er stolt af, at hun rejste helt alene. Jeg er så stolt af hende.
Hun gjorde det så flot.
Hvordan var maden?
Jeg spiste kun lidt brød.
Men brødet var fra Schweiz.
Købte de noget til dig? Gav de dig penge til mad?
Jeg kunne ikke engang finde ud af at bruge mine egne penge.
Hun kunne ikke finde ud af det.
Du er virkelig noget særligt, fordi du tog til Schweiz.
Hvornår skal vi så derover?
I skal lytte til mig.
- Du er en nationalhelt nu. - Ja.
- Hovedpersonen! - Du kommer til at være overalt!
Er det ikke skønt?
LANDSBYEN GWIDEOK-RI
Lægen sagde, at jeg først må dykke næste år,
men jeg kan gå og har ikke ondt,
så jeg er kommet i dag.
Pas på bilen!
Jeg er så glad for at arbejde med de andre igen.
Den dag, jeg kom til skade, havde jeg fået en ny våddragt,
men den er helt krøllet nu, fordi den har ligget i tre måneder.
Lad os få dragter på!
Joo Hwa! Hjælp lige med den her.
- Kang Joo Hwa! - Ja?
Træk den lige op for mig.
Vend dig om! Du viser folk dine store junger.
Det gør ikke noget.
Tag dem her og lad os komme af sted!
Kom så!
DEN 16. ÅRLIGE CHEJU-DO-HAENYEO-FESTIVAL
Haenyeo-festivalen er, til efter vi forlader denne verden.
Fremtidige generationer kan huske os på grund af festivalen
og lære historien om Cheju-dos haenyeo'er.
Det er derfor, vi afholder festivalen hvert år.
Vi vil ikke glemmes.
Hej! Jeg er fan!
Åh, men dog. Okay.
Jeg føler, at jeg møder berømtheder.
Jeg har lært så meget ved at se jeres YouTube-videoer.
- Tak for din støtte. - Jeg er stor fan.
Tak.
- I dag er vores dag! - Haenyeo-dag.
Wow!
I kom!
- Hej! - Sid ned.
- Har I haft det godt? - Hvordan går det?
Jeg har haft det godt.
Jeg hørte, at du rejste til FN.
Som repræsentant.
Må vi ikke nok få din autograf?
Det er så fedt.
Jeg ser op til dig, fordi du turde sige fra.
Du ville sikkert helst ikke, men jeg beundrer dit mod.
Vi må kæmpe videre.
Vi har intet andet valg.
- Vi skal beskytte det, vi har. - Vi har mere liv at leve.
Jeg er så bange,
fordi jeg er nødt til at arbejde i det hav.
Det er vores levebrød.
Hvis folk stopper med at købe fisk, skal- og bløddyr, kan vi ikke blive ved.
Det er derfor, jeg er frustreret.
Vi må videreføre vores dejlige kultur.
Vi bør bruge vores styrke til at hjælpe dem!
- Vi kan godt! - Kom så!
Sådan skal det lyde!
Vi har levet så længe, og vores erfaring må ikke gå tabt.
Det er utroligt, at unge kvinder som jer
overvejer sådan et arbejde.
Jeg vil blive ved med at arbejde med jer i lang tid endnu.
Så skal du arbejde i 60 år!
Du har ret.
Bare vi kunne bo på Cheju-do og se jer hver dag.
Nu kan Cheju-do gå videre til andre.
Hvis I er med på det, så lad os være søstre fra nu af.
Kom til vores by, og så tager vi til jeres!
- Det ville være perfekt. - Det er skæbnen.
Årh, vi er nødt til at gå nu. Pas på jer selv.
Farvel.
Vi ses næste gang.
Skønt, små piger.
Jeg græder næsten.
Pas på dig selv.
Også mig!
Jeg græder, fordi du græder.
Jeg føler, at jeg siger farvel til min datter.
- Ikke græde. - Hvorfor græder du så?
Vi kommer til Busan.
Farvel!
Ikke græde. Ikke græde.
Lad os mødes næste år.
Lad os holde kontakten længe.
Åh, det er alt for meget.
Ro, ro nu blot
Ro nu blot
Pjask! Ned med årerne!
Ro, ro nu blot
De siger, at jeg skal dykke
På en dag
Uden sol og uden måne
Ieodo Sana, leodo Sana
leodo Sana, leodo Sana
På en fjern ø et sted Vil jeg leve eller vil jeg sulte?
Jeg dykker bare
Ieodo Sana, Ieodo Sana
Ro, ro nu blot
Havet er vores hjem.
Vi kan ikke stoppe med at dykke. Vi må ud på havet.
Selv i mit næste liv vil jeg dykke igen.
Bare en gammel kvinde og havet. For altid.
Tekster af: Helle Virenfeldt Smith